       Na temelju članka 35. i 391. Zakona o vlasništvu i drugim stvarnim pravima (»Narodne novine« broj 91/96, 68/ 98, 137/99, 22/00, 114/01, 79/06, 141/06, 146/08, 38/09, 153/ 09 , 143/12 i 152/14 ),  članka 62.  Zakona o komunalnom gospodarstvu (»Službeni glasnik Opine Šolta broj 68/18, 110/18, 32/20 i 145/24 ) i članka 28. Statuta  Općine Šolta (»Službeni glasnik Općine Šolta broj. 06/21), Općinsko vijeće Općine Šolta, na sjednici održanoj dana 00. 00. 2026. godine, donijelo je

ODLUKU
o ukidanju statusa općeg dobra pod upravom Općine Šolta
Članak 1.

Utvrđuje se da dio kat. čest. 726 K.O. Gornje Selo označen  crvenom bojom i slovima A-B-C-D-A u površini od 14 m2  i dio kat. čest. 726 K.O. Gornje Selo označen  žutom bojom i slovima C-E-F-G-H-D-C  u površini od 10 m2  sukladno situaciji terena, izradio ovlašteni ing. geodezije  Zdenko Bilić, GEO-POL d.o.o., predmet broj 40/26 iz svibnja 2026 , a koja je sastavni dio ove Odluke) ne predstavlja u naravi opće dobro pod upravom Općine Šolta.

Članak 2.

Utvrđuje se da dio kat. čest. 726 K.O. Gornje Selo označen  crvenom bojom i slovima A-B-C-D-A u površini od 14 m2  i dio kat. čest. 726 K.O. Gornje Selo označen  žutom bojom i slovima C-E-F-G-H-D-C  u površini od 10 m2  iz članka 1. ove Odluke isključuju se iz opće uporabe kao opće dobro  pod upravom Općine Šolta te se temeljem ove Odluke, kao vlasnik na nekretnini navedenoj u članku 1. ove Odluke u zemljišnoj knjizi Općinskog suda u Splitu bezuvjetno upisuje se Općina Šolta. 

Članak 3.

Ova Odluka stupa na snagu osmog dana od dana objave u Službenom glasniku Općine   Šolta .
KLASA:
URBROJ:
OPĆINSKO VIJEĆE OPĆINE ŠOLTA
Predsjednca
  Nataša Blagaić
Obrazloženje
Novaković Amela iz Stomorske i WITTE Antonius Ferdinand Paul iz Muenstra, Njemačka podnijeli su zahtjev za otkup dijela kat.č.zem. 726 K.O. GORNJE SELO ,

zemljišno – knjižni uložak 2456, upisane kao opće dobro pod upravom Općine Šolta što u naravi predstavlja dio javnog puta, koji je međašnik s njihovim kućama na kat.č.zem. 718/1, 719 i 720 u  K.O. GORNJE SELO . Navode da im je prilikom izrade elaborata etažiranja, a nakon kontakta s upravnim tijelima Splitsko-dalmatinske županije, sugerirano kako je potrebno otkupiti dio zemljišta u svrhu formiranja zemljišta nužnog za korištenje njihovih zgrada koje postoje preko 100 godina (otkupljena je od prethodnih vlasnika), a dio zgrade na jugu je balkon (u naravi pristupna veranda) i stepenice s kojima se pristupa prvom katu objekta.

Navode da se balkon i stepenice nalaze se na kat.č.zem.726 K.O.Gornje Selo upisane kao opće dobro pod upravom Općine Šolta te da je put na tom dijelu kat.č.zem.726 je slijep, tj. završava u njihovom dvorištu i služi samo kao pristup njihovim objektima.

Mole da im se odobri otkup dijela kat.č.zem. 726, prema prikazu na skici izrađenoj od geod.ureda Geo-pol iz Splita :
Područje za otkup prikazano šrafirano crvenom bojom i označeno slovima 

A-B-C-D-A , u površini od 14 m2 , kupio bi gosp. Witte (vlasnik č.zem.719 i 720).

Dio označen za otkup prikazano šrafirano žutom bojom i označeno slovima 

C-E-F-G-H-D-C, u površini od 10 m2 , kupili bi gđa. Novaković i gospodin Witte 

(suvlasnici č.zem.718/1) u i to u  omjeru 69/100 gđa Novaković i 31/100 gospodin Witte.

